MOKUNA VII 
Ta Aiwohikupua ma i haalele ai ia Paliuli, hoi aku la laua a hikii 
Keaau, hoomakaukau na waa, a ma ia wanaao, kau maluna o na waa, 
a hoi 1 Kauai. 
Ma ia hoi ana, aole nae i hai aku o Aiwohikupua i kekahi kumu o 
ka hoi ana, aia i ka hiki ana i Kauai, ma keia hoi ana, akahi no a ike 
kona Kuhina i ke kumu. 
Ma keia holo ana mai Keaau mai, a kau i Kamaee, ma Hilopaliku, 
a ma kekahi la ae, haalele lakou ia laila, hiki lakou 1 Humuula, ma 
ka palena o Hilo, me Hamakua, ia manawa ka ike ana mai a ka 
Makaula ia Aiwohikupua e holo ana i ka moana. 
A hala hope o Humuula ia lakou, hiki lakou mawaho pono o 
Kealakaha, ike mai la lakou nei i keia wahine e noho ana i ka pali 
kahakai, e hiamoe ana nae ke Alii ia manawa. 
Ta lakou i ike aku aii kela wahine, hooho ana lakou iluna o na waa, 
“i! ka wahine maikai hoi!” 
A no keia, hikilele ae la ka hiamoe o Aiwohikupua, ninau ae lai ka 
lakou mea e walaau nei, haiia aku la, “ He wahine maikai aia ke noho 
mai la i ka pali.” Alawa ae la ke Alii, a ike aku la he mea e o ka 
wahine maikai. 
A no keia mea, kauoha ae la ke Alii i na hoewaa e hoe pololei aku 
ma kahi a ka wahine e noho mai ana, a holo aku la a kokoke, halawai 
mua iho la lakou me ke kanaka e paeaea ana, ninau aku la, “ Owai 
kela wahine e noho mai la iluna o ka pali maluna pono ou?” 
Haiia mai la, “ O Poliahu.” 
A no ka manao nui o ke Alii e ike 1 kela wahine, peahiia aku la, a 
iho koke mai la kela me kona aahukapa i hoopuniia i ka hau, a haawi 
mai la i kona aloha ia Aiwohikupua, a aloha aku la no hoi ke Alii 
kane i kona aloha ma ka lululima ana. 
Ta laua e halawai malihini ana, i aku o Aiwohikupua “ E Poliahu 
e! E ka wahine maikai o ka pali, pomaikai wale wau ia oe ma ko 
kaua halawai ana iho nei, a no aila, e ke Alii wahine o ka pali nei, ke 
makemake nei wau e lawe oe ia’u 1 kane hoao nau, a e noho kanaka 
lawelawe aku malalo ou, ma kau mau olelo e olelo ai, a malaile wale 
no wau. Ina hoie ae oe e lawe ia’u e like me ka’u e noi aku nei ia oe, 
alaila, e kau kaua maluna o na waa, a holo aku i Kauai, a pehea ia?” 
I mai la ka wahine, “Aole wau he wahine no keia pali, no uka 
lilo mai wau, mai ka piko mai o kela mauna, e aahu mau ana i na 
kapa keokeo e like me keia kapa a’u e aahu aku nei. A pehea la i 
hikiwawe ai ka loaa ana o ko’u inoa 1a oe e ke Alii?” 
403 
